امریکا ایسراییل حکومتی‌نین ایشغال آلتینداکی اوردون چایی‌نین باتی ساحلینده غیری-قانونی یاشاییش منطقه‌لرین تیکینتی‌سی و گئنیشلندیریلمه‌سی‌نین سرعتلندیریلمه‌سینه ایمکان وئرن قرارینا رئاکسیا وئریب.
امریکا خاریجی ایشلر ناظیرلیگی‌نین سؤزچوسو متیو میلر مؤوضوع ایله باغلی وئردیگی آچیقلامادا دئییب: "امریکا ایسراییل-ین ایشغال آلتینداکی اوردون چایی‌نین باتی ساحلینده 4000-دن چوخ یاشاییش منطقه‌سی ایله باغلی پلانی سرعتلن‌دیرمک قراریندان ناراحات‌دیر".
امریکانین ایکی دؤولت حله ضربه ووران و باریشا مانع اولان بو جور بیرطرف‌لی حرکت‌لره قارشی اولدوغونو وورغولایان میللر دئییب: "بیز ایسراییل حکومتینی اوردونون عقبه شهری و میصرین شرم‌الشیخ-ده‌کی  ‌تعهدلرینه عمل ائتمه‌یه و گرگینلیگین آزالدیلماسینا یؤنلمیش دیالوقا قاییتماغا چاغیریریق".
